Štátny inštitút odborného vzdelávania, Bellova 54/A, 837 63 Bratislava
Národný projekt: Rozvoj stredného odborného vzdelávania

Prioritná os 1: Reforma systému vzdelávania a odbornej prípravy
Opatrenie 1.1: Premena tradičnej školy na modernú
Moderné vzdelávanie pre vedomostnú spoločnosť / Projekt je spolufinancovaný zo zdrojov EÚ
Kód ITMS projektu: 26110130548, Cieľ: Konvergencia

Program kontinuálneho vzdelávania
Projektové riadenie

								Ing. Ivan Stankovský, CSc.
									Riaditeľ
								Štátny inštitút odborného vzdelávania  								Bellova 54/A, 837 63 Bratislava
Názov vzdelávacieho programu:
Projektové riadenie
Zdôvodnenie vzdelávacieho programu:
Základným podnetom k tvorbe vzdelávacieho programu je požiadavka samotných učiteľov pre kontinuálne vzdelávanie, ale aj požiadavky riaditeľov stredných odborných škôl kladené na pedagogických zamestnancov, aby pribúdajúce úlohy a činnosti so žiakmi realizovali premyslene, efektívne napĺňali ciele a dosahovali lepšie výsledky. Osvojenie zásad projektového riadenia a ich využívanie pri každodennej činnosti má byť jednou z kompetencií absolventa SOŠ.
Opodstatnenosť nášho vzdelávacie programu je aj v dokumentoch:
-	Odporúčanie Európskeho parlamentu a rady o kľúčových kompetenciách pre celoživotné vzdelávanie ( 2006 ),
-	Národný strategický referenčný rámec ( 2007 až 2013 )
V odporúčaniach sa uvádza: „aby počiatočné vzdelávanie a odborná príprava ponúkali mladým ľuďom prostriedok na rozvoj kľúčových kompetencií v takej miere, ktorá ich vybaví pre život v dospelosti, a ktorá bude predstavovať základ pre ďalšie vzdelávanie a profesionálny rast“ (odsek 1).
Preto je predložený program zameraný na rozvoj odborných znalostí a zručností, ktorých vhodné využívanie považujeme za celoživotné kompetencie a sú obsahom rozvoja edukačného procesu profesijného štandardu vo všetkých kariérových stupňoch.
Vychádzajúc z profesijných štandardov pedagogických zamestnancov ciele
i obsah VP sú navrhnuté tak, že dávajú účastníkom možnosti riešiť rôzne typy projektov, s ktorými sa stretávame v praxi. Vo svojom obsahu sa vzdelávací program zameriava na poznanie metód a foriem podporujúcich rozvoj odborných kompetencií pre uplatnenie v zostavovaní a riešení projektov.
Druh kontinuálneho vzdelávania:
aktualizačné vzdelávanie
Forma kontinuálneho vzdelávania:
Prezenčná forma 
Hlavný cieľ:
Vzdelávací program ponúka učiteľom a majstrom odbornej výchovy pohľad do problematiky projektového manažmentu, tvorby projektového tímu a štruktúry projektu. Cieľom vzdelávacieho programu je priblížiť absolventom vytvorenie základných postupov pre vytvorenie projektu a naučiť ich počas riešeného projektu zabezpečiť jeho správne riadenie. Absolventi získajú prehľad o životnom cykle projektu a všetkých prvkoch potrebných k úspešnému predloženiu, riadeniu a obhájeniu projektu. Po absolvovaní vzdelávacieho programu, budú schopní samostatne predkladať, riadiť
a prezentovať svoje projekty. Hlavnou cieľovou skupinou sú učitelia a pedagogický zamestnanci, ktorí chcú v budúcnosti úspešne predkladať a riadiť vzdelávacie a školské projekty.
Špecifické ciele:
•	Aktualizovať poznatky z teórie projektového riadenia
•	rozšíriť znalosti dedukcie parciálnych problematík projektového riadenia
s nadväzujúcim využitím induktívnych metód
•	osvojiť si poznatky o riadení projektového tímu
•	získať možnosť pripraviť sa na certifikáciu podľa štandardu IPMA
•	získať poznatky a informácie na demonštráciu a ukážku vzorového projektu vhodného vo vyučovacom procese
•	vedieť zostaviť projektový tím na základe profesionálneho testu osobnosti
•	získať poznatky a informácie na demonštráciu a ukážku vzorového projektu vhodného vo vyučovacom procese
Obsah vzdelávacieho programu:
Téma	Forma	Rozsah	
Úvod do problematiky projektového riadenia	prezenčná	3	
•	Základné pojmy projektového riadenia
•	Projekt a inovácie
•	Zadanie tém na vypracovanie projektu v projektových tímoch			
Projekt	prezenčná	3	
•	Životný cyklus projektu
•	Organizácia práce
•	Plánovanie projektu			
Projektový tím	prezenčná	5	
•	Tvorba projektového tímu, organizačná štruktúra, klasifikácia projektov a fázy životného cyklu projektu
•	Konzultácie rozpracovaných vlastných riešení projektov v projektových tímoch			
Projektový manažment	prezenčná	5	
•	Metódy a techniky projektového manažmentu
•	Zásady a postup projektovania
•	Riadenie realizácie projektov
•	Hodnotenie efektívnosti investícií			
Fázy projektov	prezenčná	5	
•	Prípravná, realizačná a vyhodnocovacia etapa
•	Investičný projekt – predinvestičná a investičná fáza projektu
•	Fáza prevádzky a vyhodnotenia projektu			
Príprava, konzultácie a vypracovanie návrhu na prezentáciu projektov	Prezenčná
(cvičenie)	4	
Vypracovanie návrhu vzorového projektu na vyučovanie a konzultácia  vlastných prezentovaných projektov s lektorom			

Profil absolventa:
-	Absolvent programu získa základné informácie o tvorbe projektových tímov, ich organizačnej štruktúre, úlohách členov tímu, klasifikácii projektov a postupoch ich úspešnej realizácie
-	Získa poznatky o počítačových programoch využívaných pri projektovom riadení 
-	Naučí sa ako správne vytvoriť projektový tím
-	Vie identifikovať vzťahy medzi programom a projektom 
-	Vie spracovať všetky úlohy v projektovom manažmente
-	Overí si získané informácie pri analyzovaní niekoľkých prezentovaných riešeniach projektov
-	Naučí sa vypracovať a prezentovať návrh investičného projektu resp. iných typov projektov (vzdelávanie, výskum, technický rozvoj) využiteľného v praxi a v pedagogickom procese
Rozsah vzdelávacieho programu:
25 hodín, všetky prezenčne
Bližšie určená kategória, podkategória pedagogických zamestnancov alebo odborných zamestnancov; kariérový stupeň, kariérová pozícia:
Kategória:
Učiteľ, majster odbornej výchovy

Podkategória:	
učiteľ pre nižšie stredné odborné vzdelávanie , stredné odborné vzdelávanie, úplné stredné všeobecné vzdelávanie, úplné stredné odborné vzdelávanie a učiteľ pre vyššie odborné vzdelávanie, učiteľ pre kontinuálne vzdelávanie, majster odbornej výchovy
Kariérový stupeň:
Samostatný pedagogický zamestnanec, pedagogický zamestnanec s prvou
atestáciou, pedagogický zamestnanec s druhou atestáciou
Kariérová pozícia: nešpecifikovaná
Vyučovací predmet:
Všetky odborné a technické predmety 
Podmienky pre zaradenie uchádzačov:
Na kontinuálne vzdelávanie podľa § 35 ods. 4 písm. b) až e) zákona č.317/2009 z. z. možno prijať pedagogického zamestnanca alebo odborného zamestnanca až po absolvovaní šiestich mesiacov pedagogickej činnosti alebo odbornej činnosti. Na kontinuálne vzdelávanie bude zaradený pedagogický zamestnanec  v uvedenej kategórii a  podkategórii, ktorý spĺňa kvalifikačný predpoklad vzdelania na vyučovanie výpočtovej techniky alebo informatiky alebo automatizácie alebo elektrotechnických predmetov v súlade s vyhláškou MŠ SR č. 437/2009 Z. z. 
-	Riaditeľ školy alebo školského zariadenia na prihláške podľa odseku 1 potvrdzuje zaradenie pedagogického zamestnanca alebo odborného zamestnanca do kariérového stupňa, kariérovej pozície, kategórie alebo podkategórie. Riaditeľovi školy alebo školského zariadenia potvrdzuje prihlášku zriaďovateľ.
-	Ak pedagogický zamestnanec a odborný zamestnanec nie je v pracovnom pomere alebo riaditeľ školy alebo školského zariadenia nepotvrdí zaradenie pedagogického zamestnanca a odborného zamestnanca do príslušnej kategórie a podkategórie, oprávnenie na zaradenie pedagogického zamestnanca a odborného zamestnanca na kontinuálne vzdelávanie posúdi poskytovateľ na základe príslušných dokumentov, ktoré pedagogický zamestnanec a odborný zamestnanec predloží poskytovateľovi.

Spôsob ukončovania a požiadavky na ukončovanie:
Záverečná prezentácia pred účastníkmi a lektorom vzdelávania, prezentácia návrhu konkrétneho projektu pre žiakov vo vyučovacom procese

Témy prezentácie: 
Projekty zamerané na rôzne činnosti v rámci vyučovacieho procesu 
Garant a personálne zabezpečenie:
Garant spĺňa kvalifikačný predpoklad v zmysle § 43 ods. 5 zákona č. 317/2009 Z. z. v znení neskorších predpisov - Doc. Ing. Michal Balog, PhD, Vedúci katedry manažmentu výroby  Fakulty výrobných technológií, TU Košice

Lektori vzdelávacieho programu:
Lektori v centrách odborného vzdelávania so zodpovedajúcim zameraním, lektori v centrách ďalšieho vzdelávania univerzít a vysokých škôl s praxou v príslušnom odbore, vysokoškolskí učitelia s praxou v príslušnom odbore a externí spolupracovníci – zamestnanci firiem s minimálne trojročnou praxou v odbore a lektorskou praxou.
Finančné, materiálne zabezpečenie:
	Cestovné náklady účastníka vzdelávania hradí vysielajúca organizácia, resp. účastník sám.
Materiálne, technické a informačné zabezpečenie:
9x Notebook resp. PC, balík programov Microsoft Office (Word, Excel, PowerPoint), dataprojektor, projekčné plátno,  reproduktory, flipchart, flipchartpapier, fixky, pripojenie na internet.
Učebné zdroje budú spracované garantom a lektormi vzdelávania.
Návrh počtu kreditov:
7 kreditov
	5 kreditov za absolvovanie aktualizačného vzdelávania
	2 kredity za absolvovanie záverečnej prezentácie pred lektorom a účastníkmi vzdelávania